ตัวแทนประกันสอบผ่าน47%
สมาคมประกันชีวิต ยอดสอบตัวแทนเดือน ส.ค.เพิ่ม 3.7% สอบผ่าน 47% ตั้งเป้ามีผู้เข้าสอบ 1.38 แสนคน
8 ก.ย. 2554

สมาคมประกันชีวิต ยอดสอบตัวแทนเดือน ส.ค.เพิ่ม 3.7% สอบผ่าน 47% ตั้งเป้ามีผู้เข้าสอบ 1.38 แสนคน
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า การสอบตัวแทนประกันชีวิตที่สอบผ่านสมาคมประกันชีวิตไทย ในเดือน ส.ค.ที่ผ่านมา มีผู้สมัครสอบทั่วประเทศ 12,762 คน เพิ่มขึ้นจากช่วงเดียวกันของปีก่อน 3.7% แต่มีผู้เข้าสอบ 9,241 คน และสอบผ่าน 4,362 คน หรือ 47% ของผู้เข้าสอบ โดยแยกเป็นการสอบผ่านด้วยระบบ คอมพิวเตอร์ 6,701 คน เข้าสอบ 5,524 คน สอบผ่าน 2,614 คน และสอบผ่านด้วยระบบกระดาษ 6,061 คน เข้าสอบ 3,717 คน สอบผ่าน 1,748 คน 
สำหรับยอดรวมของผู้สมัครสอบในช่วง 8 เดือนแรก (ม.ค.ส.ค.) มีทั้งสิ้น 88,611 คน เพิ่มขึ้นจากช่วงเดียวกันของปีก่อน 1.4% เพิ่มขึ้นจากช่วงเดียวกันของปีก่อนที่มีผู้สมัครสอบ 87,381 คน โดยมีผู้เข้าสอบ 63,170 คน และสอบผ่าน 37,001 คน หรือ 58.5% ของผู้เข้าสอบ แยกเป็นการสมัครสอบด้วยระบบคอมพิวเตอร์ 45,846 คน เข้าสอบ 37,049 คน สอบผ่าน 22,301 คน หรือ 60% ของผู้เข้าสอบ และสมัครสอบด้วยระบบกระดาษ 42,765 คน เข้าสอบ 26,121 คน สอบผ่าน 14,700 คน หรือ 56% ซึ่งในปีนี้สมาคมตั้งเป้าหมายให้มีผู้สมัครสอบทั่วประเทศกับสมาคมประกันชีวิตไทยทั้งสิ้น 1.38 แสนคน เพิ่มขึ้นจากปีก่อนไม่น้อยกว่า 5%
นางบุษรา กล่าวว่า จังหวัดที่มีผู้สมัครสอบสูงสุด 5 อันดับแรกของประเทศในช่วง 8 เดือนแรก ได้แก่กรุงเทพฯ มีผู้สมัครสอบ 42,902 คน จ.เชียงใหม่ มีผู้สมัครสอบ 6,135 คน จ.ขอนแก่น มีผู้สมัครสอบ 4,448 คน จ.สงขลา มีผู้สมัครสอบ 2,773 คน และ จ.ชลบุรี มีผู้สมัครสอบ 2,712 คน